CELEX: 62013CN0345
Language: da
Date: 2013-06-24 00:00:00
Title: Sag C-345/13: Anmodning om præjudiciel afgørelse indgivet af Supreme Court (Irland) den 24. juni 2013 — Karen Millen Fashions Ltd mod Dunnes Stores og Dunnes Stores (Limerick) Ltd

7.9.2013   
            
            
               DA
            
            
               Den Europæiske Unions Tidende
            
            
               C 260/26
            
         Anmodning om præjudiciel afgørelse indgivet af Supreme Court (Irland) den 24. juni 2013 — Karen Millen Fashions Ltd mod Dunnes Stores og Dunnes Stores (Limerick) Ltd
   (Sag C-345/13)
   2013/C 260/47
   Processprog: engelsk
   
      Den forelæggende ret
   
   Supreme Court
   
      Parter i hovedsagen
   
   
      Sagsøger: Karen Millen Fashions Ltd
   
      Sagsøgte: Dunnes Stores og Dunnes Stores (Limerick) Ltd
   
      Præjudicielle spørgsmål
   
   
               1)
            
            
               Henset til den individuelle karakter af et design, som påstås at være berettiget til at blive beskyttet som et uregistreret EF-design i henhold til Rådets forordning (EF) nr. 6/2002 af 12. december 2001 om EF-design (1), skal det helhedsindtryk, designet giver den informerede bruger i den i forordningens artikel 6 omhandlede forstand, da bedømmes under henvisning til, om det adskiller sig fra en sådan brugers helhedsindtryk af
               
                           a)
                        
                        
                           ethvert individuelt design, som tidligere er blevet offentliggjort, eller
                        
                     
                           b)
                        
                        
                           enhver kombination af kendte designbestanddele af flere sådanne ældre design?
                        
                     
         
               2)
            
            
               Er en EF-designdomstol forpligtet til at anse et uregistreret EF-design som gyldigt i henhold til artikel 85, stk. 2, i Rådets forordning (EF) nr. 6/2002 af 12. december 2001 om EF-design, når rettighedshaveren blot antyder hvad der udgør designets individuelle karakter, eller er rettighedshaveren forpligtet til at bevise, at designet har individuel karakter i overensstemmelse med forordningens artikel 6?
            
         
      (1)  EFT L 3, s. 1.